
est , Adolpki  Friderici,  Ducis  Cantabrigiensis, 
et  tantam  Illustrissimorum  Virorum , qui  Academiae 
nostrae  administrandae  praesunt,  de  Arnswaldt, 
et  de  Stralenheim  providam  curam  gratissima 
mente,  ac  pietate,  nunquam  intermoritura,  agnoscimus, 
idque  eo  magis,  cum  in  memoriam  revocamus  primor- 
dia, eaque  cum  hoc,  quod  nobis  nunc  contigit,  com- 
paramus. 

Primordio  Academiae  nostrae  ars  anatomica  primum 
proposita  et  exercita  est  a Johanne  Guilielmo  Al- 
brechto,  Erfurto,  ubi  extraordinarius  medicinae  Pro- 
fessor fuerat,  prima  hebdomade  mensis  Decembris,  anni 
MDCCXXXIV.  adveniente , in  turri , portae , quae 
“ Albcuier ” vocatur,  imposita.  Quo  in  loco,  nec  ad 
corpora  scrutanda,  nec  ad  demonstrationes  anatomicas 

^ . • * t 

apto,  multae  magnaeque  molestiae  tolerandae  erant  Viro, 

praeclare  de  Academia  merito. 

• ' * » 

Cives  Gottingenses,  tunc  temporis  rudes,  mortuorum 
sectiones  tantopere  abhorrebant,  et  exsecrabantur,  ut 
anatomicum  proterve  illuderent.  Vix  ullus  quan- 
tovis pretio  ad  aquam  lignumve  in  turrim  illam  adferen- 
dum  flecti  poterat,  quod  turpe  putabatur.  Accidit 
adeo,  ut  Albr  ech  tum,  in  turrim  iturum,  pueri  “Men- 
schenschinder ” convitiantes  sectarentur.  Fontes,  unde 


ana  tomae  res  necessariae,  pabulum  studii,  atque  doctri- 
nae, hauriendae  sunt,  parce  fluebant.  — O Te  mise- 
rum,  o infelicem!  quantae  calamitates  Te  percusserunt! 
— Quid  mirum,  quod  Albrechtus  inter  tam  multas 
magnasque  difficultates,  anatomici  animum  vere  fran- 
gentes, tantum  unum  annum,  et  quod  excurrit,  in 
nostra  Academia  vixerit.  Nam  altero  post  accessum 
anno  — MI^CCXXXVI.  Jan.  XVII.  — morte  ereptus 
est.  — Inde  Magnus  Vir,  immortalitate  nominis,  ac 
meritorum  celebritate  verus  artis  nostrae  fundator,  Al- 
bertus  Hallerus,  ad  professionem  anatomes  susci- 
piendam — MDCCXXXVI  — huc  evocatus  est,  cujus 
sedula  opera  Theatrum  anatomicum , in  quo  usque 
ad  hoc  tempus  res  anatomicae  exercitae  sunt,  anno 
MDCCXXXVIII.  conditum  fuit.  — 

Theatrum  denique  anatomicum  novissimum,  anno 
MD C C CXXVIII.  April.  XVIII.  institui  coeptum,  et  nunc 
absolutum,  sic  ut  in  eo  opus  nostrum  hoc  semestri 
hiberno  inchoare  possimus,'  in  prato,  quod  dicunt 
“Masdi”,  viae,  arboribus  utrinque  septae  — Allee  — 
ex  adverso  situm  est.  Pulcherrimum  prospectum  pon- 
tem, Lanae  impositum,  transeunti  praebet  hoc  aedilici- 
um, tam  dignitate,  quam  usu  praecellens.  — In  extre- 
ma \ia,  arboribus  circumdata,  porta,  valvis  ex  ferro 

instructa,  instituetur,  quae,  canali,  urbem  cingenti, 
obruto,  in  ambulationem  elucet.  Ex  qua  in  aedilicii 
'aream,  trium  jugerum  spatiosam,  porta  feret.  Virida- 
rium, et  fossa  Theatrum  circumdabunt.  Nunc  ad  aedem 
ipsam  explicandam  transeo.  Universi  aedificii  saxei 
longitudo  CLXXX  pedum  est,  cujus  frontem,  urbem 
prospicientem,  propylaeum,  — Vestibulum,  — sex  co- 
lumnis Doricis,  quarum  quatuor  mediae  e regione  col- 
locatae sunt,  insignitum,  adornat.  In  postica  parte, 
pratum  spectante,  Rotunda  eminet,  in  qua  demonstra- 
tiones instituentur.  Tectum  laminis  ferreis  munitum.  — 

Amphitheatrum,  quod  capere  potest  ad  ducentos 
Auditores,  altum  est  L pedes,  linea  dimetiente  XXXII, 
forma  rotunda,  e Corinthiacae  structurae  genere,  antis 
XII,  quarum  capita  a Celeberrimo  Professore  Ruhl  fa- 
bricata sunt,  tecto  camerato  et  picto,  cymatio  gypsato, 
quinque  fenestris,  altitudine  XIV  pedum,  latitudine 
VI,  ac  lanterna,  tholo  summo  inserta,  splendet. 

In  altera  aedificii  ala  tria,  laboribus  anatomicis 
destinata,  conclavia  continentur,  quorum  amplissimum, 
altitudine  XVII  pedum,  longitudine  XXXV,  et  latitudine 
XVIII,  studiosis  ad  cadavera  dissecanda  inservit;  item 
culina,  antlia  instructa,  invenitur;  in  altera  itidem  tria 
extant,  ut  praeparata,  in  scriniis,  vitreis  foribus  prae- 


ditis,  contenta,  serventur.  In  inferiori  contignatione 
sunt  culina,  in  qua  etiam  antlia  posita  est,  et  cadaveribus 
lavandis,  et  injectionibus  perficiendis  dicata,  tres  con- 
camerationes, ad  cadavera  variaque  utensilia  servanda, 
et  diaeta  ministri  anatomici;  in  superiori  duo  conclavia 
spatiosa  reperiuntur,  ad  sceletos,  ac  praeparata,  lintea, 
vitraque  tuenda. 

T l | *V'  i-  4, 

Ad  macerandum , et  ossa  insolanda  separatum 
aedificium  patet,  cui  et  antlia  inest. 

Theatrum  nostrum  aedificatum  est  ad  eximii  Archi- 
tecti academici  Mulier,  praematura  morte  nobis  erepti, 
descriptionem,  consilio  et  cura  solertissimorum  Virorum 
Hag  emann,  qui  est  a consiliis  in  aedificiis  exstruendis 
publicis,  Praei,  Architecti  provincialis  et  academici, 

ac  Frankenfeld,  Architecti  provincialis  extraordinarii. 


EXPLICATIO  TABULARUM. 


T A B.  I. 

Theatrum  anatomicum  ab  anteriori  spectatum.  Ibi 
tres  portae  oculis  se  offerunt: 

1.  Alia,  ducens  in  auditorium; 

2.  Alia  in  ministri  anatomici  diaetam; 

3.  Alia  in  oecum , studiosis  ad  cadaverum  dis- 
sectiones inserviens. 

4.  Lanterna.  . > 

Tab.  II.  i).  ' T 

Theatrum  anatomicum  ab  adverso  visum. 

1 ? •’  i'X • H ] v ♦ * ''  • * * t 

Tab.  III. 

Amphitheatri  Intersectio. 

1.  2.  3.  4.  Scamna. 

5.  Tectum  cameratum. 

i - ^ 

6.  Lanterna. 

7.  Porta,  qua  in  auditorium  aditus  patet. 

8.  Porta,  in  conclave,  laboribus  destinatum,  ducens. 

9.  Porta,  in  conclave,  ad  eundem  finem  destinatum, 
introitum  habens. 

10.  Scala,  qua  adscenditur  in  scenam,  et  ad  scamna. 

* i ' , 

Tab.  IV. 

Theatri  anatomici  superior  contignatio. 

1.  Amphitheatrum. 

2.  3.  Conclavia,  laboribus  destinata. 

4.  Culina. 

5.  Oecus,  ad  cadaverum  dissectiones  paratus. 

(j.  7.  8*  Museum  anatomicum. 

Tab.  V. 


Theatri  anatomici  inferior  contignatio. 
i.  Ministri  anatomici  diaeta. 

%.  Ejus  culina. 

3.  Ejus  dormitorium. 

4.  Ejus  cella  penaria. 

5.  6.  Cellae  duae  ad  alios  ejusdem  usus. 

\ 

7.  Spatium  sub  amphitheatro. 

8.  Culina,  cadaveribus  lavandis,  et  injectionibus 

instituendis  dicata. 

9.  Concameratio,  ad  servandum  apparatum  injecto- 
rium  apta. 

10.  Concameratio,  servandis  cadaveribus  inserviens. 

11.  Concameratio,  ad  varios  usus  indonea. 

; ' ' • ' * ^ 

